Komission ehdotus maataloustuotteiden hintojen vahvistamisesta - Osa III - Säädökset - Ehdotus: NEUVOSTON ASETUS valkoisen sokerin johdettujen interventiohintojen, raakasokerin interventiohinnan, A-juurikkaan ja B-juurikkaan vähimmäishintojen sekä varastointikustannusten tasaamiseksi suoritettavan korvauksen määrän vahvistamisesta markkinointivuodeksi 2000/2001 /* KOM/2000/0077 lopull. */



Virallinen lehti nro C 086 E , 24/03/2000 s. 0007 - 0008



KOMISSION EHDOTUS maataloustuotteiden hintojen vahvistamisesta - III OSA Säädökset - Ehdotus: NEUVOSTON ASETUS valkoisen sokerin johdettujen interventiohintojen, raakasokerin interventiohinnan, A-juurikkaan ja B-juurikkaan vähimmäishintojen sekä varastointikustannusten tasaamiseksi suoritettavan korvauksen määrän vahvistamisesta markkinointivuodeksi 2000/2001 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 13 päivänä syyskuuta 1999 annetun neuvoston asetuksen (EY) N:o 2038/1999 [1], ja erityisesti sen 3 artiklan 5 kohdan, 5 artiklan 4 kohdan ja 8 artiklan 4 kohdan, [1] EYVL L 252, 25.9.1999, s. 1. ottaa huomioon komission ehdotuksen [2], [2] EYVL C sekä katsoo seuraavaa: (1) Tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 2000/2001 ... päivänä ...kuuta annetussa neuvoston asetuksessa (EY) N:o .../... [3] valkoisen sokerin interventiohinta muilla kuin alijäämäalueilla vahvistetaan 63,19 EUR 100 kilogrammalta. [3] Katso tämän virallisen lehden sivu ... (2) Asetuksen (EY) N:o 2038/1999 3 artiklan 1 kohdassa säädetään, että valkoisen sokerin johdetut interventiohinnat on vahvistettava jokaiselle alijäämäalueelle. Niitä vahvistettaessa on aiheellista ottaa huomioon alueelliset erot, joita sokerin hinnoissa markkinahintojen luonnollisten muodostumisedellytysten perusteella otaksuttavasti on sadon ollessa tavanomainen ja sokerin liikkuessa vapaasti. (3) Hankintatilanteesta ennakoidaan alijäämäistä Irlannin, Yhdistyneen kuningaskunnan, Espanjan, Portugalin ja Suomen tuotantoalueilla. (4) Asetuksen (EY) N:o 2038/1999 3 artiklan 5 kohdassa säädetään interventiohinnan vahvistamisesta raakasokerille. Tämä hinta olisi vahvistettava valkoisen sokerin interventiohinnan perusteella. (5) Asetuksessa (EY) N:o ..../... juurikkaan perushinta on vahvistettu 47,67 EUR tonnilta. Asetuksen (EY) N:o 2038/1999 5 artiklan 2 kohdassa säädetään, että A-juurikkaalle vahvistettavan vähimmäishinnan on oltava 98 prosenttia juurikkaan perushinnasta ja että B-juurikkaalle vahvistettavan vähimmäishinnan on periaatteessa oltava 68 prosenttia mainitusta perushinnasta, sanotun kuitenkaan rajoittamatta mainitun asetuksen 33 artiklan 5 kohdan soveltamista. (6) Sokerialan varastointikustannusten korvausta koskevista yleisistä säännöistä ja asetuksen (ETY) N:o 750/68 kumoamisesta 20 päivänä kesäkuuta 1977 annetun neuvoston asetuksen (ETY) N:o 1358/77 [4], sellaisena kuin se on viimeksi muutettuna asetuksella (ETY) N:o 3042/78 [5], 5 artiklassa säädetään, että varastointikustannusten tasaamiseksi suoritettavan korvauksen määrä on vahvistettava kuukausittain ja painoyksiköittäin ottaen huomioon rahoitus- ja vakuutuskustannukset sekä varastointiin liittyvät erityiset kustannukset. Rahoituskustannusten osalta olisi otettava huomioon 3,75 prosentin korkokanta, [4] EYVL L 156, 25.6.1977, s. 4. [5] EYVL L 361, 23.12.1978, s. 8. ON ANTANUT TÄMÄN ASETUKSEN: 1 artikla Yhteisön alijäämäalueilla valkoisen sokerin johdettu interventiohinta vahvistetaan: a) 64,65 EUR 100 kilogrammalta Irlannin ja Yhdistyneen kuningaskunnan kaikilla alueilla; b) 64,65 EUR 100 kilogrammalta Portugalin kaikilla alueilla; c) 64,65 EUR 100 kilogrammalta Suomen kaikilla alueilla; d) 64,88 EUR 100 kilogrammalta Espanjan kaikilla alueilla. 2 artikla Raakasokerin interventiohinta vahvistetaan 52,37 EUR 100 kilogrammalta. 3 artikla 1. Yhteisössä voimassa oleva A-juurikkaan vähimmäishinta vahvistetaan 46,72 EUR tonnilta. 2. Jollei asetuksen (EY) N:o 2038/1999 33 artiklan 5 kohdan soveltamisesta muuta johdu, yhteisössä voimassa oleva B-juurikkaan vähimmäishinta vahvistetaan 32,42 EUR tonnilta. 4 artikla Asetuksen (EY) N:o 2038/1999 8 artiklassa tarkoitettu korvauksen määrä kuukaudelta vahvistetaan 0,33 EUR 100 kilogrammalta valkoista sokeria. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuonna 2000/2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja